ಸಾರ್ವಕಾಲಿಕ ದಾಖಲೆ ಬರೆದ ಬೆಳ್ಳಿ – 1 ಕೆ.ಜಿಗೆ 2.5 ಲಕ್ಷ ರೂ, ಹಿಂದಿನ ರೆಕಾರ್ಡ್‌ಗಳೆಲ್ಲ ಉಡೀಸ್

ಬೆಂಗಳೂರು: ಚಿನ್ನದ ಬೆಲೆ ಏರಿಕೆಯಾದಂತೆ ಬೆಳ್ಳಿ ಬೆಲೆ (Silver Rate) ಇದೀಗ ಸಾರ್ವಕಾಲಿಕ ದಾಖಲೆ ಬರೆದಿದೆ. ಒಂದು ಕೆ.ಜಿ ಬೆಳ್ಳಿ ಬೆಲೆ 2.5 ಲಕ್ಷ ರೂ.ಗೆ ಹೆಚ್ಚಾಗಿದ್ದು, ಹಿಂದಿನ ರೆಕಾರ್ಡ್‌ಗಳನ್ನೆಲ್ಲ ಉಡೀಸ್ ಮಾಡಿದೆ.

ಬೆಂಗಳೂರಲ್ಲಿ ಇಂದು (ಡಿ.28) ಒಂದು ಕೆ.ಜಿ ಬೆಳ್ಳಿಗೆ 2,50,200 ರೂ.ಯಾಗಿದೆ. ಹೊಸ ವರ್ಷದ ಹೊಸ್ತಿಲಲ್ಲಿ ಈ ದರ ಏರಿಕೆಯಿಂದ ಜನರು ಶಾಕ್ ಆಗಿದ್ದಾರೆ. ಈ ಮೊದಲು ಏರಿಕೆಯಾಗಿದ್ದ ಎಲ್ಲಾ ಬೆಲೆಗಳನ್ನು ಬ್ರೇಕ್ ಮಾಡುವ ಮೂಲಕ ಸಾರ್ವಕಾಲಿಕ ದಾಖಲೆ ಬರೆದಿದೆ. ಈ ಮೊದಲು ಸಂಕ್ರಾಂತಿ ನಂತರ 2.5 ಲಕ್ಷ ರೂ.ಗೆ ಏರಿಕೆಯಾಗುತ್ತದೆ ಎಂದು ಅಂದಾಜಿಸಲಾಗಿತ್ತು. ಇದನ್ನೂ ಓದಿ: ಗೋಲ್ಡ್‌ ಪ್ರಿಯರಿಗೆ ಶಾಕ್‌ – 1 ವಾರದಲ್ಲಿ ಚಿನ್ನದ ದರ 3,645 ರೂ. ಏರಿಕೆ

ಪ್ರಮುಖವಾಗಿ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಚಿನ್ನ ಹಾಗೂ ಬೆಳ್ಳಿ ಮೇಲೆ ಹೆಚ್ಚಿನ ಹೂಡಿಕೆ ಮಾಡುತ್ತಿರುವುದು ಹಾಗೂ ಎಲೆಕ್ಟ್ರಿಕ್‌ ವೆಹಿಕಲ್ ಸೇರಿದಂತೆ ಹಲವೆಡೆ ಬೆಳ್ಳಿ ಬಳಕೆ ಹೆಚ್ಚಳವಾಗುತ್ತಿರುವುದು ಬೆಲೆ ಏರಿಕೆಗೆ ಕಾರಣವಾಗಿದೆ. ಈ ಕುರಿತು ತಜ್ಞರು ಮಾತನಾಡಿ, ಸದ್ಯಕ್ಕೆ ಬೆಳ್ಳಿ, ಬಂಗಾರ ಬೆಲೆಯ ನಾಗಾಲೋಟಕ್ಕೆ ಬ್ರೇಕ್ ಬೀಳುವ ಲಕ್ಷಣಗಳಿಲ್ಲ ಎಂದು ಅಂದಾಜಿಸಿದ್ದಾರೆ.

ದೆಹಲಿ, ಜೈಪುರ, ಮುಂಬೈ, ಕೋಲ್ಕತ್ತಾ, ಚೆನ್ನೈ ಸೇರಿದಂತೆ ಹಲವೆಡೆ ಒಂದು ಕೆ.ಜಿ ಬೆಳ್ಳಿಗೆ 2.40 ಲಕ್ಷ ರೂ.ಯಿಂದ 2.50 ಲಕ್ಷ ರೂ.ವರೆಗೆ ಏರಿಕೆಯಾಗಿದೆ.ಇದನ್ನೂ ಓದಿ: ಸೆನ್ಸೆಕ್ಸ್‌ 638, ನಿಫ್ಟಿ 195 ಅಂಶ ಏರಿಕೆ – ವಿದೇಶಿ ಹೂಡಿಕೆದಾರರು ಮರಳಿದ್ದು ಯಾಕೆ?